PMTA โดนพิษ El Nino ฉุดยอดขายปุ๋ยลด กำไร Q3 หายไปกว่า 30%
PMTA โดนพิษ El Nino ฉุดยอดขายปุ๋ยลด เผยกำไร Q3 หายไปกว่า 30% อยู่ที่ 49.11 ลบ.จากปีก่อนมีกำไร 73.84 ลบ.ส่วนงวด 9 เดือน มีกำไร 157.40 ลบ.ลดลง 30% จากปีก่อนมีกำไร 227.65 ลบ.
13 พ.ย. 2558

บริษัท พีเอ็ม โทรีเซน เอเชีย โฮลดิ้งส์ จำกัด (มหาชน) หรือ PMTA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 49.11 ล้านบาท หรือมีกำไรสุทธิ 0.48 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 73.84 ล้านบาท หรือมีกำไรสุทธิ 0.80 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 157.40 ล้านบาท หรือมีกำไรสุทธิ 1.61 บาทต่อหุ้น ลดลง 30.86% จากช่วงเดียวกันของปีก่อนที่มีกำไรสุทธิ 227.65 ล้านบาท หรือมีกำไรต่อสุทธิ 2.45 บาทต่อหุ้น
ทั้งนี้ ผลการดำเนินงานที่มีกำไรลดลง เนื่องจากยอดขายปุ๋ยในประเทศลดลงจากผลกระทบจากปรากฎการณ์เอลนีโญ (El Nino) ที่ส่งผลให้เกิดภาวะภัยแล้ง